CELEX: 32021D1711
Language: et
Date: 2021-09-23 00:00:00
Title: Komisjoni otsus (EL) 2021/1711, 23. september 2021, millega nimetatakse eksperdikomisjoni liikmed, kes abistavad komisjoni kandidaatide valimisel rahvusvaheliste investeerimiskohtute liikmete ülesannete täitmiseks

24.9.2021   
               
               
                  ET
               
               
                  Euroopa Liidu Teataja
               
               
                  L 339/123
               
            
         KOMISJONI OTSUS (EL) 2021/1711,
         23. september 2021,
         millega nimetatakse eksperdikomisjoni liikmed, kes abistavad komisjoni kandidaatide valimisel rahvusvaheliste investeerimiskohtute liikmete ülesannete täitmiseks
         EUROOPA KOMISJON,
         võttes arvesse Euroopa Liidu toimimise lepingut
         ning arvestades järgmist:
         
                     (1)
                  
                  
                     16. detsembril 2020 võttis komisjon vastu otsuse C(2020) 8905 final, millega luuakse eksperdikomisjon, kes aitab komisjonil välja valida kandidaadid, kes täidavad rahvusvaheliste investeerimiskohtute liikmete ülesandeid või on kantud asjaomastesse nimekirjadesse või täidavad muude rahvusvaheliste kohtute liikmete ülesandeid (edaspidi „eksperdikomisjon“).
                  
               
                     (2)
                  
                  
                     Vastavalt otsusele C(2020) 8905 final on eksperdikomisjoni eesmärk tagada range valikuprotsess ning valitud isikute sõltumatus, erapooletus ja pädevus.
                  
               
                     (3)
                  
                  
                     Vastavalt otsuse C(2020) 8905 final artikli 4 lõikele 1 peaks eksperdikomisjon koosnema neljast liikmest, kellest ühe nimetab komisjon, ühe nõukogu, ühe liikmesriigid ja ühe Euroopa Parlament.
                  
               
                     (4)
                  
                  
                     2021. aasta jaanuaris avaldas komisjon avaliku konkursikutse (1) komisjoni eksperdikomisjoni liikmekandidaadi leidmiseks. Samal ajal viisid nii Euroopa Parlament kui ka nõukogu koos liikmesriikidega läbi menetlused oma kandidaatide valimiseks eksperdikomisjoni.
                  
               
                     (5)
                  
                  
                     17. märtsil 2021 teatas Euroopa Parlamendi president komisjoni presidendile ühe nais- ja ühe meessoost kandidaadi nime Euroopa Parlamendi eksperdikomisjoni liikme kohale, et komisjon saaks oma ametisse nimetamise otsuses võtta arvesse eksperdikomisjoni üldist soolist tasakaalu.
                  
               
                     (6)
                  
                  
                     17. mail 2021 lõpetas komisjon oma valikumenetluse.
                  
               
                     (7)
                  
                  
                     22. juulil 2021 teatas nõukogu komisjonile nõukogu kandidaadi ja liikmesriikide kandidaadi nimed,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsusega C(2020) 8905 final loodud eksperdikomisjoni liikmeteks nimetatakse järgmised isikud:
            
                        1)
                     
                     
                        Bruno Simma,
                     
                  
                        2)
                     
                     
                        Inge Govaere,
                     
                  
                        3)
                     
                     
                        Jan Klabbers,
                     
                  
                        4)
                     
                     
                        Pavel Šturma.
                     
                  
         
            Artikkel 2
            Vastavalt otsuse C(2020) 8905 final artikli 4 lõikele 6 nimetatakse loosi tahtel
            
                        1)
                     
                     
                        Inge Govaere ja Pavel Šturma eksperdikomisjoni liikmeks kuueks aastaks, mida ei pikendata, alates käesoleva otsuse avaldamise kuupäevast;
                     
                  
                        2)
                     
                     
                        Bruno Simma ja Jan Klabbers eksperdikomisjoni liikmeks üheksaks aastaks, mida ei pikendata, alates käesoleva otsuse avaldamise kuupäevast.
                     
                  
         
            Artikkel 3
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 23. september 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  Kättesaadav aadressil https://trade.ec.europa.eu/doclib/docs/2021/january/tradoc_159356.01.2021.pdf